นายกรัฐมนตรี ย้ำทั่วประเทศวางมาตรการจัดประเพณีลอยกระทงเข้นข้น ป้องกันความเสี่ยงการแพร่ระบาดโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำถึงมาตรการการดำเนินการจัดประเพณีลอยกระทง ประจำปี 2564 โดยขอความร่วมมือให้ทุกภาคส่วนปฏิบัติตามมติภายใต้แนวคิดลอยกระทงวิถีใหม่ สืบสานวัฒนธรรมไทย และปฏิบัติตามมาตรการป้องกันโรคโควิด-19  พร้อมย้ำสามารถจัดงานลอยกระทงในปีนี้ได้ ภายใต้ข้อกำหนดของกระทรวงสาธารณสุข คำนึงถึงสาระสำคัญอันดีงามของประเพณีลอยกระทงเป็นหลัก รวมทั้งให้ทำกระทงด้วยวัดสดุธรรมชาติ เพื่อไม่ทำลายสิ่งแวดล้อม ในการจัดงานสถานที่ต้างๆ ให้มีการเว้นระยะห่างระหว่างบุคคล ผู้ร่วมงานทุกคนสวมใส่หน้ากากตลอดเวลา ผู้จัดงานต้องคำนึงถึงการจำกัดจำนวนคน มีการกำหนดทางเข้าและออก เพื่อความเป็นระเบียบและให้ดูแลได้อย่างทั่วถึง หากมีการแสดงมหรสพ ให้มีการคำนวณพื้นที่ เพื่อกำหนดจัดเก้าอี้รองรับผู้เข้าชม โดยให้เว้นระยะห่าง 1-2 เมตร และต้องมีการขออนุญาตคณะกรรมการโรคติดต่อจังหวัดนั้นๆ